שיחה:לאונרדו בוטיק תל אביב

message: מלון די חדש עם מעט חדרים יחסית, ומהערך עולה שאין כאן שום קונספט חדשני או פריצת דרך מהותית. מכיוון שוויקיפדיה איננה מאגר למלונות ישראל באשר הם, אני סבור שמקומו של ערך זה איננו עמנו. קוריצה • שיחה • המורשת העולמית. פשוט עולמית! 13:31, 13 בדצמבר 2009 (IST)
replies: text: מדובר במלון ראשון מסוגו בארץ
replies: text: :אז? מלון זה מלון זה מלון. זה שיש סוג מסוים שהגיע לישראל לא אומר שצריך לכתוב על המלון הראשון (יש לזה סימוכין?) שהוקם בארץ. הרי לפי הערך מדובר כבר במשהו שקיים ברחבי העולם, ולכן לא ניתן לטעון כאן להיותו פורץ דרך וחדשני. קוריצה • שיחה • המורשת העולמית. פשוט עולמית! 14:13, 13 בדצמבר 2009 (IST)
אתה יודע כמה מלונות רגילים יש פה בויקיפדיה?

text: הקטגוריה יודעת: :קטגוריה:בתי מלון בישראל (והסתכלו גם בתתי-קטגוריות, כמובן). טוסברהינדי (שיחה) 14:58, 13 בדצמבר 2009 (IST)
replies: text: :האם יש שם מלונות שאינם חשובים יותר או ותיקים הרבה יותר? נרו יאיר • שיחה • כ"ו בכסלו ה'תש"ע • 16:20, 13 בדצמבר 2009 (IST)
replies: text: ::מלונות בוטיק הם "טרנד" שהתחיל לתפוס בישראל באחרונה. אלא שמלונות בוטיק הם לרוב קטנים יותר ומתמחים באיזושהי נישה (למשל - מלון ירוק ששומר על הסביבה, מלון שמתמחה בחדרים מלאי גאדג'טים וכן הלאה). לא ברור לי מהערך האם יש ייחודיות מסויימת למלון זה או האם הוא אכן עונה להגדרה המקובלת בעולם למלון בוטיק או שהוא פשוט משווק ככזה לשוק הישראלי המפותח פחות. זה משהו שיש לענות עליו. זהר דרוקמן - שלום עולמי‏ 16:28, 13 בדצמבר 2009 (IST)
replies: text: :::ייחודו של המלון הזה הוא בכך שהוא פונה לאנשי עסקים שמגיעים לצורך עסקיהם לרמת החי"ל. המלון נבנה במשך שנתיים וחשיבותו בכך שבזמן בנייתו לא היה ניתן למצוא מקום חניה ברמת החי"ל. תומר א. - שיחה 18:41, 13 בדצמבר 2009 (IST)
replies: text: ::::אני מצאתי. קוריצה • שיחה • המורשת העולמית. פשוט עולמית! 18:48, 13 בדצמבר 2009 (IST)
replies: text: :::::מאוד לא נכון שאין מקומות חניה ברמת החי"ל - היו הרבה, פשוט כולם תפוסים. זהר דרוקמן - שלום עולמי‏ 18:56, 13 בדצמבר 2009 (IST)
thread_title: דיון חשיבות

message: מה זה "מלון עסקים"?.   עִדּוֹ (Eddau) הוצא תורה מציון - תרגם ערכים לאנגלית / עשה לך מנהג קבוע, כתוב בויקימילון פעם בחודש - שיחה 19:02, 13 בדצמבר 2009 (IST)
replies: text: זה מלון שמיועד לאנשי עסקים בדומה לen:Mövenpick Hotels & Resorts. תומר א. - שיחה 20:33, 13 בדצמבר 2009 (IST)
replies: text: :במלון עסקים יש חבילת שירותים לאנשי עסקים כמו אינטרנט מהיר, חדרי ישיבות בגדלים שונים, שירותי משרד (מדפסת, מכונת צילום, פקס) בד"כ כלולים השירותים הנ"ל במחיר החדר. מצד שני לא יהיו במלון שירותי שעשועים לילדים ומשפחות אבל יכול להיות שיוצעו בו פינוקי ספא לאיש העסקים היגע. מלונות עסקים נמצאים בצמידות לאזורי עסקים בערים הגדולות או אזורי תעשיית היי-טק. Ranbar - שיחה 09:17, 14 בדצמבר 2009 (IST)

text: יש ייחוד מסויים למלון, בהיתו צמוד לקריית ההייטק בעבר הירקון ולמבנה החדש של אסותא. זה בהחלט יוצא דופן בת"א, אם כי לא בעולם. אני לא נופל מהערך, אבל החשיבות בהחלט הובהרה. ‏Ori‏ • PTT‏  10:27, 16 בדצמבר 2009 (IST)
replies: text: :אתה מודע לכך שאתה זה שהבהיר חשיבות, כן? אתה באמת רוצה לגרור אותנו להצבעה עקב מיקומו של המלון? זהר דרוקמן - שלום עולמי‏ 10:36, 16 בדצמבר 2009 (IST)
replies: text: ::אורי, זה יוצא דופן בת"א אבל לא בארץ. מכאן ועד חשיבות ארוכה הדרך. תומר א. - שיחה 11:16, 16 בדצמבר 2009 (IST)
replies: text: :::אני מודע, אבל זה הכלל. ויקיפד אחד נוסף על כותב הערך. האמת, לא שממש אכפת לי מהערך, אבל אי אפשר להתעלם מהייחוד של המלון, בארץ או בתל אביב. גם בוטיק וגם עסקים. אני לא גורר איש לשום מקום. מצידי, אל תלכו להצבעה. לא אוכל ולא שותה. ‏Ori‏ • PTT‏  11:55, 16 בדצמבר 2009 (IST)
replies: text: ::::השאלה האם אתה מודע הייתה בעקבות תקציר העריכה שלך, שציין שמספר משתמשים הבהירו חשיבות (כשבעצם רק אתה). לגבי זה שהוט בוטיק, מלבד בשם, יש להביא איזשהו מקור - כאמור, מלונות בוטיק הם לרוב הרבה יותר קטנים ומתמקדים בנישה מסויימת. זה שמדובר במלון עסקים גם כן לא מדהים במיוחד - יש עוד בארץ. אני מחזיר את תבנית החשיבות לפחות לצורך המשך הדיון, אולי יתגלה לנו משהו שיחסוך את הצבעת המחיקה. זהר דרוקמן - שלום עולמי‏ 11:58, 16 בדצמבר 2009 (IST)

text: לא זוהר, אני נורא מצטער. הבהרתי חשיבות (פעם אחת לשם שינוי שזה יעבוד לטובתי). מדובר במלון עסקים (אז לא בוטיק או כן בוטיק או לא בוטקי או חצי בוטיק) ייחודי בת"א ובמיוחד באזור ההייטק של רמת החיל, ולמיטב ידיעתי מאז סגירת מלון רמת אביב, היחיד בשכונות עבר הירקון. ודי לי בכך. אם יש עוד שניים או שלושה בת"א (מלונות עסקים פר אקסלנס) או 5 עד 10 בארץ כולה, זה למיין שעועית, ולא ממש גורע מההבהרה. אני לא אתייחס לערך בניגוד למה אני חושב. החשיבות הובהרה, ולכן אין מקום להוסיף את התבנית. אתם רוצים, תמשיכו את הדיון בלי תבנית או שתלכו להצבעה. ‏Ori‏ • PTT‏  12:05, 16 בדצמבר 2009 (IST)
replies: text: :אורי, כנהוג אנו משאירים תבנית חשיבות במידה והדיון לא מוצה גם אם הובהרה חשיבות. כן, הבהרת (למרות שלדעתי לא) והערך לא יימחק במחיקה מהירה. אך אני מקווה שמישהו יבוא עם נתונים שישכנעו אחרת, כפי שכבר ארע מספר פעמים. זוהי ממש לא הפעם הראשונה בה אנו משאירים תבנית גם אחרי שהובהרה חשיבות, ובמידה ושכחת - לא מזמן אף התלוננו שערך הועלה להצבעת מחיקה מבלי שניתן שבוע לדיון החשיבות (על אף שאז היא באמת הובהרה על ידי מספר משתתפים). אולי גם אם עוד אנשים יצטרפו לדעתך נשתכנע שאין טעם בהצבעת מחיקה שתטריח את כל הקהילה. זהר דרוקמן - שלום עולמי‏ 12:29, 16 בדצמבר 2009 (IST)

text: טוב, לגמרי. אני אתפנה לערך בהמשך. בשאיפה, יהיה בסדר. בד"כ אני מבטיח, אני גם מקיים, ne. ‏Ori‏ • PTT‏  12:31, 16 בדצמבר 2009 (IST)
replies: text: :לנימוקיך, אני לא חשוב שלכל מלון עסקים יש חשיבות, בארץ או לא בארץ, וגם לא לגבי מלון בשכונות ספציפיות בתל אביב, שהרי את זה אפשר לפצל עד אינסוף. אני מאמין שהישועה היחידה של הערך הזה היא אם תבוא הוכחה שהוא אכן עונה להגדרה של מלונות בוטיק (לצורך העניין, איזושהי ביקורת חיצונית שמתייחסת אליו כבוטיק). זהר דרוקמן - שלום עולמי‏ 12:37, 16 בדצמבר 2009 (IST)
replies: text: ::וזו אכן סופקה ומאתר חיצוני - עיצוב ייחודי, דגש על צבעים ושילובם, ריהוט ויצירות אמנות. אם תתעקש אני אקפוץ לצלם קצת יצירות ואת החדרים (ספקותי אינן קיימות שאזכה לשת"פ). מה אתה יודע, בסוף, עוד תהיה למלון הזה קטגוריה בויקישיתוף. אבל אם אפשר תחסוך לי... ‏Ori‏ • PTT‏  13:12, 16 בדצמבר 2009 (IST)
replies: text: ::::עד כמה שראיתי נטען שיש לו רק עיצוב שנועד לתת לו "תחושה" של מלון בוטיק, בעוד שהוא בעצם גדול יותר. לא ראיתי בקישורים החיצוניים עד כה טענה חיצונית שאכן מדובר בבוטיק. פספסתי? זהר דרוקמן - שלום עולמי‏ 13:16, 16 בדצמבר 2009 (IST)

text: כן. בהערת השולים. ‏Ori‏ • PTT‏  13:20, 16 בדצמבר 2009 (IST)
replies: text: :לא העתקתי כדי לא להפר, אבל הקטע הקודם לפירוט אומר "אבל כשמדברים על עולם ההי-טק המונח מלון עסקים יכול להטעות, ולכן המילה בוטיק היא יותר מרמז: תשכחו מפונקציונאליות משעממת, כאן מדובר בשמנה והסלטה של עולם העסקים והמלונאות. המלון מעוצב בקפידה בפרטי ריהוט ואמנות של המעצב משה קסטיאל. " ‏Ori‏ • PTT‏  13:22, 16 בדצמבר 2009 (IST)
replies: text: ::אסמוך עליך כי זה דורש תשלום. נראה שאכן הוכחת שמדובר בבוטיק הראשון בארץ. אין לי התנגדות לערך. זהר דרוקמן - שלום עולמי‏ 13:30, 16 בדצמבר 2009 (IST)

text: אחלה. תודה, אבל זה אינו מלון הבוטיק הראשון בארץ, זה מלון העסקים-בוטיק הראשון בארץ ‏Ori‏ • PTT‏  13:31, 16 בדצמבר 2009 (IST)
replies: text: :היה מלון בוטיק אחר? זהר דרוקמן - שלום עולמי‏ 13:37, 16 בדצמבר 2009 (IST)

text: ברור. סתם עובר לי בראש - האכסנייה הסקוטית בטבריה. אבל זה כל הפאנצ'. מלון בוטיק נתפס כמלון נופש למפונקים עשירים. לא לאנשי עסקים, שעל הנייר אמורים ללכת להילטונים פונקציונאליים ליד אזורי התערוכות. ‏Ori‏ • PTT‏  13:39, 16 בדצמבר 2009 (IST)
replies: text: :אתה שוגה בתפיסתך את המושג "מלון בוטיק". למושג אין כל קשר לנופש/עסקים, אלא הוא מתייחס למלון שהוא קטן ואינטימי יותר בגודלו, עם דגש חזק על שירות אישי ועיצוב ייחודי, וזאת כאנטיתזה למלונות רשתיים גדולים ואחידים. במקור התייחס המושג גם להיותו של המלון בבעלות ובניהול אינדיבידואליים, כלומר לא חלק מרשת, אבל בשנים האחרונות נכנסו הרבה רשתות מלונות לטרנד צובר התאוצה של מלונות בוטיק ושילבו מותג כזה ברשתותיהם תוך הקפדה על הדגשת העיצוב הייחודי, הגודל האינטימי והשירות האישי על אף היותם בפועל חלק מרשת בת אלפי או רבבות חדרים. מלון בוטיק יכול, ככל מלון, להיות מלון נופש או מלון עסקים או שילוב של שניהם, ובמרבית המקרים אנשי עסקים הם דווקא קהל יעד ראשון במעלה של מלונות הבוטיק, ובמיוחד במלונות הבוטיק העירוניים.לעניין מלון זה, ולמרות שרשת פתאל חתומה בצדק על כמה חידושים בתחום המלונאות הישראלית, איני רואה בו דבר חדשני ויוצא דופן שיבסס חשיבות אנציקלופדית. קמו כבר בארץ מלונות עסקיים, מלונות בוטיק, מלונות בסמיכות לבתי חולים, ועוד. אני סבור, כדוד שי, שיש לאחד את המידע עם הערך פתאל ניהול מלונות, אך לא באופן שיתמקד במלון ספציפי זה אלא בכלליות במותג "לאונרדו" שיש לו כיום כ-30 נציגים בעולם (בעיקר בגרמניה) בבעלות/ניהול של חברה ישראלית - וזוהי אכן תופעה ייחודית יחסית. Magister • שיחה 22:35, 16 בדצמבר 2009 (IST)
thread_title:  מה זה... 

message: אין שמץ של הצדקה לקיומו של הערך כערך עצמאי, אבל בהחלט יש לו מקום (לאחר עריכה) כסעיף בערך פתאל ניהול מלונות - זהו אחד ממלונות הרשת, ולא החשוב שבהם. דוד שי - שיחה 20:10, 16 בדצמבר 2009 (IST)
replies: text: מסכים, בהתאם לדברי למעלה. Magister • שיחה 22:42, 16 בדצמבר 2009 (IST)
replies: text: :כדאי לשים לב שעד עכשיו אף מלון של הרשת לא זכה אפילו למשפט עצמאי בערך שם, וכנראה בצדק. לא יהיה מתאים להוסיף סעיף מיוחד עבור המלון הזה אם הוא לא החשוב ברשת. אולי משפט או שניים. נרו יאיר • שיחה • ל' בכסלו ה'תש"ע • 00:43, 17 בדצמבר 2009 (IST)
replies: text: ::את זה אפשר לפתור בכתיבת פרק על מותג לאונרדו ושילוב המידע הרלוונטי על הסניף הישראלי. זהר דרוקמן - שלום עולמי‏ 00:53, 17 בדצמבר 2009 (IST)
replies: text: :::הרחבתי לגבי מלונות לאונרדו בערך פתאל ניהול מלונות. לכשיצטבר רקורד פעילות ומידע מספיקים ניתן יהיה לשקול ערך נפרד לרשת צעירה זו. מכל מקום, ערך נפרד על מלון לא גדול של הרשת שזה אך נפתח זה מיותר. Magister • שיחה 21:45, 18 בדצמבר 2009 (IST)
replies: text: ::::אם אני מבין נכון לאונרדו אינה רשת נפרדת. שמות חלק מהמלונות של רשת פתאל הוחלפו לאחרונה לשם זה, ושמות אחרים (עדיין?) לא. נרו יאיר • שיחה • ג' בטבת ה'תש"ע • 20:39, 20 בדצמבר 2009 (IST)
replies: text: :::::באירופה משווקת לאונרדו כרשת בפני עצמה, שמלונותיה בגרמניה, בלגיה, שווייץ וישראל. בישראל (לפחות בשלב זה) מלונות לאונרדו המקומיים משווקים כחלק מרשת מלונות פתאל. כל העניין עודו בשלבי התהוות. Magister • שיחה 23:02, 21 בדצמבר 2009 (IST)
thread_title: איחוד

message: כאשר בית מלון רוצה לשוות לחלליו נפח גדול מכפי שהוא למעשה, הוא משתמש במראות (כך למדתי מהערך). כאשר אנציקלופדיה רוצה לשוות לערך נפח גדול מכפי שהוא למעשה, היא ממלאת את הערך בפרטים טפלים. פרט טפל במיוחד הוא הקביעה שהמלון "מספק שירותי הסעה לאורחיו למרכז העיר". למרבה השמחה לא מצוין שהמלון מגיש חמש מנות של ביצים לארוחת בוקר. ההסעות, דרך אגב, הן ב-11 לחוף הילטון, ב-16 לבניין האופרה (שהמלון בבורותו קורא לו "בית האופרה"), וב-21 לנמל תל אביב . זה שירות שממש אינו מיוחד למלון זה, וממש אין לו חשיבות בערך אנציקלופדי. דוד שי - שיחה 08:04, 21 בדצמבר 2009 (IST)
replies: text: כאשר יתר המידע הוא שהמצעים, המגבות והחלוקים הם בצבע לבן (טרם נראה דבר כזה במלונות), בחדרים יש אינטרנט וכספת, בטרקלין העסקים מסופקים לאורחים שירותים עסקיים, ובמלון יש חדרי ישיבות ואפילו פריטי ריהוט ואמנות - המידע על שירות ההסעה נראה דרמטי ומסעיר במיוחד. עברתי שוב על הערך לדלות ממנו כל פרט מידע רלוונטי לאיחוד עם הערך פתאל ניהול מלונות, ובחרתי שלא לכלול באיחוד את כל הפרטים הטפלים הנ"ל. לדעתי הערך המאוחד כולל עתה את כל המידע האנציקלופדי הרלוונטי והרצוי. אם יש התנגדויות או השגות נא לציין. Magister • שיחה 22:46, 21 בדצמבר 2009 (IST)
thread_title:  "מספק שירותי הסעה לאורחיו למרכז העיר"